section_heading: Jakobitski ustanak
paragraph_text: Jakov je neko vrijeme služio u francuskoj vojsci, kao i njegov otac za vrijeme interregnuma. Između kolovoza i rujna 1710., kraljica Ana imenovala je novu torijevsku administraciju na čelu s Robertom Harleyem, koji se upustio u tajnu prepisku s francuskim ministrom vanjskih poslova, de Torcyjem. Harley je tvrdio da priželjkuje Jakovljevu restauraciju na prijestolje, ako se Jakov obrati na protestantizam. Međutim, godinu kasnije britanska je vlada vršila pritisak da se Jakova protjera iz Francuske, kao preduvjet za mirovni sporazum s Francuskom. U skladu sa Sporazumom iz Utrechta iz 1713., Harley i državni tajnik lord Bolingbroke sklopili su tajni dogovor s Francuzima da se Jakova protjera u Lotaringiju.